истории за Чистачки
Една мутра си купила Кадилак и тръгнала да се дуе из София. Спира на светофар, а до Кадилака спира Трабант с тъмни стъкла. От трабанта един пич ръкомаха ли ръкомаха към мутрата.
 - Кажи, бе, жмуда! - отговаря мутрата след като сваля електрическото стъкло на Кади-то.
 - Абе, колега, зацапал ми се е компактдиска и не мога да слушам докато карам, да имаш чистачка?
 - Няма компактдиск, бе, брато!
 - А да имаш флаконче с фреон, че нещо почна да не ми работи като хората хладилника в колата?
 - Бе нямам и хладилник! - гневно отвръща мутрата, тръгва на червено и отпрашва към автокъщата, в която са го набутали с тоя Кадилак... среща собственика:
 - Абе, брато, къв е тоя Кадилак, един пич с Трабант направо ме срина в земята от екстри!
 Собственикът на автокъщата се учудил и хукнал да търси Трабанта с тъмни стъкла. Намерил го на един паркинг - отвътре дъни музика та се не трае, стъклата вдигнати, почукал на прозореца - нищо... Пак почукал - пак нищо.... Пак... Смъкнал се единият прозорец, а отвътре - гневната физиономия на пича:
 - Аре стига бе! Човек не може една вана да вземе на спокойствие!